
Koje je ***[značenje](https://pitajucene.com/search/zna%C4%8Denje/questions/ "Pretraži pitanja o značenjima")*** vjerovanja u ***[kader](https://pitajucene.com/search/kader/questions/ "Pretraži pitanja o kaderu")***?


* 
* 
* 
* 
* 
* 
* 

 
koje je značenje vjerovanja u kader?

To je čvrsto ubjeđenje da sve, bilo dobro ili zlo, biva Allahovom odredbom, da Allah radi ono što On hoće, da sve što se dešava biva Njegovom voljom, ništa ne izlazi van Njegovog htjenja, ništa na svijetu ne izlazi iz Njegove odredbe i sve je rezultat samo Njegovog upravljanja. Niko ne može ono što mu je određeno izbjeći, niti ono što mu je zapisano u Knjizi (Levhi-l-mahfuz) prekoračiti. Vjerujemo da je Allah tvorac ljudskih djela, dobrih i loših. Pored toga, On naređuje i zabranjuje Svojim robovima i omogućio im je da sami izabiru svoja djela, nisu na njih prisiljeni nego se ona dešavaju shodno njihovoj moći. Allah Svojom milošću upućuje koga hoće, a Svojom mudrošću odvodi u zabludu koga hoće. On neće biti pitan za ono što radi, a Njegovi robovi će biti pitani. ***[Vjerovanje](https://pitajucene.com/search/vjerova/questions/ "Pretraži pitanja o vjerovanju")*** u ***[kader](https://pitajucene.com/search/kader/questions/ "Pretraži pitanja o kaderu")*** i odredbu Uzvišenog Allaha je jedan od ruknova imana, kao što je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallhu alejhi ve sellem, odgovorio Džibrilu, alejhisselam, kada ga je pitao o imanu, rekavši: „Da vjeruješ u Allaha, Njegove meleke, Njegove knjige, Njegove Poslanike, ***[Sudnji](https://pitajucene.com/search/sudnj/questions/ "Pretraži pitanja o Sudnjem danu")*** dan i da vjeruješ u Allahovu odredbu dobra i zla.“ (***[Hadis](https://pitajucene.com/search/Hadis/questions/ "Pretraži pitanja o hadisima")*** bilježi Muslim, knjiga: ***[Iman](https://pitajucene.com/search/iman/questions/ "Pretraži pitanja o Imanu")***, poglavlje: Pojašnjenje islama, imana i ihsana, broj: 8.)


Poslanik, sallallhu alejhi ve sellem, je također rekao: „Kada bi Uzvišeni Allah kaznio sve stanovnike nebesa i Zemlje, On bi to učinio a da nikome ne bi nepravdu nanio. Ako im se smiluje, Njegova milost će im biti bolja od njihovih djela. Kada bi utrošio na Allahovom putu koliko brdo Uhud zlata, ne bi ti to Allah primio sve dok ne povjeruješ u kader i ne budeš znao da ono što te je zadesilo nije te moglo mimoići, a ono što te je mimoišlo nije te ni moglo zadesiti. A ako umreš na nekom drugom ubjeđenju mimo ovog, ući ćeš u Vatru.“ (Hadis bilježi Ebu-Davud, knjiga: Sunnetu, poglavlje: Kader, broj: 4699, šejh Albani ga je ocijenio vjerodostojnim.)


Defenicija kadera:  

Kader je Allahovo određenje svega što biva shodno Njegovom ranijem znanju i onom što Njegova mudrost iziskuje.


\_\_\_\_\_\_\_\_\_\_\_


Preuzeto iz knjige: ***[Tevhid](https://pitajucene.com/search/tevhid/questions/ "Pretraži pitanja o tevhidu")*** za omladinu i početnike  

Autor: Dr. ***[Muhammed b.Abdulaziz Alu Abdullatif](https://pitajucene.com/search/Muhammed+b.Abdulaziz+Alu+Abdullatif/answers/ "Pretražite odgovore od šejh Muhammed b.Abdulaziz Alu Abdullatif")***  

Preuzmite pdf knjigu ovdje:  

<https://pitajucene.com/wp-content/uploads/2019/07/Tevhid-Za-Omladinu-I-Pocetnike-dr.-Muhammed-b.-Abdulaziz.pdf>


